Mjesečina (film)

***Mjesečina*** () američki je dramski film iz 2016. u režiji Barryja Jenkinsa. Zasniva se na neobjavljenoj djelimično autobiografskoj drami *In Moonlight Black Boys Look Blue*  Tarella Alvina McCraneyja. Glumačku ekipu čine Trevante Rhodes, André Holland, Janelle Monáe, Ashton Sanders, Naomie Harris i Mahershala Ali.

Prikazuje tri etape u životu glavnog lika Chirona. Prati razne poteškoće s kojim se Chiron suočava, počev od poteškoća s vlastitom seksualnosti i identitetom pa do psihičkog i fizičkog zlostavljanja koje trpi kao ishod toga. Snimljen je početkom 2015. u Miamiju (Florida), a premijerno je prikazan 2. septembra 2016. na Filmskom festivalu u Tellurideu. U SAD-u je objavljen 21. oktobra 2016. u distribuciji kompanije A24 i zaradio je 55 miliona dolara širom svijeta.

Naišao je na veoma pozitivni prijem kod kritičara. Na 74. dodjeli *Zlatnog globusa*, dobio je šest nominacija, a osvojio *Zlatni globus* za najbolji film. Na 89. dodjeli *Oscara*, dobio je osam nominacija, a osvojio nagrade u sljedećim kategorijama: *Oscar* za najbolji film, *Oscar* za najbolju sporednu mušku ulogu (Mahershala Ali), *Oscar* za najbolji adaptirani scenarij (Jenkins i McCraney).

Ovo je prvi film s kompletnom crnačkom glumačkom ekipom, prvi LGBT-film, i film s drugom najnižom zaradom na domaćem tržištu (nakon *Narednika Jamesa*) da osvoji *Oscara* za najbolji film. Montažerka Joi McMillon postala je prva crnkinja nominirana za *Oscara* za najbolju montažu (za nagradu je također nominiran Nat Sanders), a Ali je postao prvi musliman da osvoji *Oscara* za glumu.

## Radnja 
### i. Little 
U Liberty Cityju (Miami) kubanski diler droge Juan pronalazi Chirona, povučenog dječaka poznatijeg po nadimku "Little" (doslovno "mali"), kako se skriva od nekoliko nasilnika u napuštenoj kući u kojoj se ranije kupovao i prodavao kokain. Juan odvodi Chirona do svoje kuće u kojoj živi s djevojkom Teresom i dozvoljava mu da prenoći. Sutradan ga vraća majci Pauli koja ga emocionalno zlostavlja.

Chiron nastavlja provoditi vrijeme s Juanom koji ga uči plivati i savjetuje ga da sâm kroji svoj životni put. Juan jedne noći ugleda Paulu dok konzumira krek s jednom njegovom mušterijom. Juan je grdi zbog ovisnosti, a ona mu uzvraća kritike na račun toga da joj je on zapravo prodavač kreka. Paula posredno izražava da zna da joj sina vršnjaci maltretiraju zato što je gej pozivajući se na "način na koji hoda".

Chiron sutradan priznaje Juanu i Teresi da mrzi majku i pita Juana šta znači riječ "peder" (). Juan mu odgovara da je u redu biti gej i da ne dozvoli drugim ljudima da ga zbog toga ismijavaju. Chiron zatim pita Juana je li prodavao opojna sredstva Pauli. Juan u sramoti spušta glavu, a Chiron izlazi iz prostorije.

### ii. Chiron 
Chiron je sada tinejdžer. Nastoji izbjegavati druga iz razreda Terrela, koji ga često maltretira, i provodi vrijeme s Teresom, koja živi sama sve od Juanove smrti. Paula je postala ovisna o kreku i radi kao prostituka da bi mogla izdržavati svoju ovisnost, i često primorava Chirona da joj dâ novac koji mu pruža Teresa.

Chiron jedne noći sanja kako mu se prijatelj Kevin seksa sa ženom u Teresinom dvorištu. Jedne druge noći, Kevin posjećuje Chirona na plaži. Dok puše marihuanu, razgovaraju o svojim ambicijama i o nadimku "Black" (doslovno "crni") koji je Kevin dao Chironu. Nakon strastvenog trenutka, ljube se i Kevin masturbira Chirona.

Sutradan Terrel uspijeva izmanipulirati Kevina da učestvuje u ritualu sramoćenja ("hazing"). Kevin nevoljko udara Chirona sve dok više ne može stajati, nakon čega ga Terrel i drugi nasilnici gaze. Chirona zatim šalju do socijalne radnice koja ga moli da kaže ko ga je pretukao, što on odbija jer smatra da se time ništa neće postići. Chiron narednog dana užurbano ulazi u učionicu i razbija stolicu o Terrelova leđa. Dok ga policija hapsi, zuri u bespomoćnog Kevina.

### iii. Black 
Chiron je sada poznat po nadimku "Black" i prodaje drogu u Atlanti. Paula ga često zove da je posjeti u centru za odvikavanje gdje sad živi. Jedne noći ga nazove Kevin koji se izvini za svoje ponašanje dok su bili u srednjoj školi, i poziva ga da ga posjeti u Miamiju. Chiron se budi sljedećeg jutra sa spoznajom da je imao mokri san nakon što je sanjao o Kevinu.

Chiron posjećuje majku i priznaje joj da mu je žao što nije imao puno saosjećanja prema njoj. Paula se naposljetku izvinjava što je bila loša majka i što nije bila uz njega kad mu je najviše bila potrebna. Chiron joj oprašta. Zatim putuje u Miami da se sastane s Kevinom koji sad radi kao kuhar i konobar u restoranu. Kevin mu sprema "specijalitet šefa kuhinje", ali Chiron nije naročito voljan razgovarati s njim.

Kevin govori Chironu da ima dijete s bivšom djevojkom i da im veza nije uspjela, ali da ga očinstvo čini ispunjenim. Kevin mu priznaje da je iznenađen Chironovim novim izgledom, zanimanjem i tim što ga je odlučio posjetiti. Nakon večere odlaze do Kevinove kuće. Kevin mu govori da, iako mu život nije protekao onako kako je to želio, ipak je sretan. Chiron mu priznaje da ni s kim nije bio u intimnom odnosu od njihovog susreta na plaži. Dok ga Kevin tješi, prikazuje se kadar u kojem je Chiron kao dječak sâm na plaži. Dječak se okreće kameri i film se završava.

## Uloge 
* Chiron, protagonist
** Trevante Rhodes kao odrasli / "Black"
** Ashton Sanders kao tinejdžer / "Black" (nadimak mu je dao Kevin)
** Alex Hibbert kao dječak / "Little"
* Kevin, Chironov najbolji prijatelj
** André Holland kao odrasli
** Jharrel Jerome kao tinejdžer
** Jaden Piner kao dječak
* Naomie Harris kao Paula
* Janelle Monáe kao Teresa
* Mahershala Ali kao Juan
* Patrick Decile kao Terrel

## Produkcija 
### Razvoj 
[mini|288x288px|[Tarell Alvin McCraney|McCraney na Filmskom festivalu u Torontu|alt=Tarell Alvin McCraney na Filmskom festivalu u Torontu]]

Tarell Alvin McCraney napisao je djelimično autobiografski pozorišni komad 2003. pod nazivom *In Moonlight Black Boys Look Blue* da bi se mogao nositi s majčinom smrću uzrokovanom sidom. Djelo se nije koristilo gotovo deset godina prije nego što je adaptirano u film. Par je nekoliko puta mjesečno razmjenjivao razne ideje putem video-chata s ciljem da naprave niskobudžetni "sinematski i lični" film. Jenkins je prvi put vidio McCraneyjevo djelo, *In Moonlight Black Boys Look Blue*, u Borschtovom umjetničkom kolektivu u Miamiju. Nakon rasprava s McCraneyjem, Jenkins je napisao prvi nacrt filma tokom jednomjesečnog posjeta Bruxellesu. Zapravo, nije jasno da se radi o istoj osobi sve do polovine drame. Umjesto ovog pristupa, Jenkins je tri dijela drame odlučio podijeliti u tri jasna poglavlja i fokusirati se na Chironovu priču iz perspektive saveznika.

Ishod ovog pristupa jest scenarij koji održava Jenkinsov i McCraneyjev sličan odgoj. Lik Juana inspiriran je ocem McCraneyjevog brata, koji ga je branio dok je još bio dijete, baš kao što Juan brani Chirona u filmu. Paula se zasniva na Jenkinsovoj i McCraneyjevoj majci, budući da su se obje mučile s narkomanijom. Još jedna sličnost jest to što su i McCraney i Jenkins odrasli u Liberty Squareu, što je glavna lokacija filma.

### Izbor glumaca 
[alt=Crnobijela slika režisera Barryja Jenkinsa|mini|Scenarist i režiser [Barry Jenkins]]

Chirona i Kevina glume različiti glumci u sva tri poglavlja filma. Ashton Sanders dobio je ulogu Chirona kao tinejdžera. Alex Hibbert izabran je za ulogu Chirona kao dječaka, a Jaden Piner za Kevina kao dječaka na otvorenom pozivu za izbor glumaca u Miamiju. Trevante Rhodes prvobitno je bio na audiciji za ulogu Kevina, ali je kasnije izabran za ulogu odraslog Chirona.

André Holland ranije je tumačio likove iz McCraneyjevih djela i pročitao je *In Moonlight Black Boys Look Blue* deset godina prije objave filma. Hollanda je privukla uloga odraslog Kevina nakon što je pročitao filmski scenarij, izjavivši: "[Ovaj scenarij] je najbolja stvar koju sam ikad pročitao".

Naomie Harris prvobitno nije bila voljna glumiti Paulu, izjavivši da ne želi tumačiti lik koji je stereotipni prikaz crnkinje. Ali je ovo smatrao važnom prilikom da glumi Afroameričkog mentora i oslonuo na svoje iskustvo "[odrastanja] s osobom kao što je Juan". Nakon razgledanja raznih lokacija u Miamiju s Romanskijem, Snimanje je prošlo neometano budući da je Jenkinsova rodbina tada živjela u tom dijelu grada, Zbog toga su Rhodes, Sanders i Hibbert snimali svoje scene u odvojenim razdobljima od po dvije sedmice. a André Holland za pet.

Jenkins je radio s kinematografom i dugogodišnjim prijateljem Jamesom Laxtonom, koji je ranije snimio film *Medicine for Melancholy*.

### Montaža 
Za montažu su izabrane Jenkinsove kolege s univerziteta Joi McMillon i Nat Sanders. Sanders je bio zadužen za montažu prva dva poglavlja. McMillon je bila zadužena za posljednje poglavlje koje sadrži "scenu u restoranu", omiljenu scenu kinematografa Laxtona.

### Muzika 
Muziku za *Mjesečinu* komponirao je Nicholas Britell. Britell je na orkestarsku muziku primijenio tehniku "chopped and screwed" karakterističnu za remikse hip-hop muzike i time dobio "tečnu muziku koja je jaka na basu". OG Ron C i DJ Candlestick iz grupe The Chopstars objavili su verziju koristeći tehniku "chopped and screwed".

## Teme 
Peter Bradshaw iz *The Guardiana* za teme navodi "ljubav, seks, preživljavanje i majčinske i očinske figure" s tim da naglašava nedostatak ovog posljednjeg. Međutim, A. O. Scott iz *The New York Timesa* navodi da je lik Juana primjer kako film "priziva klišeje afroameričke muškosti da bi ih slomio". U svojoj recenziji za časopis *Variety*, Peter Debruge navodi da je identitet Afroamerikanaca kompleksniji nego što je to ranije prikazano u bilo kojem filmu. Naprimjer, iako je Juan u ulozi Littleovog zaštitnika, također je djelimično uzrok barem nekih neprilika u dječakovom životu.

Značajna tema *Mjesečine* jest identitet muškaraca crne rase i njegovo uzajamno dejstvo sa seksualnim identitetom. Film je prikazan kao trodijelna slika da bi se istražio put muškarca kroz život počev od zanemarenog djetinjstva, ljutite mladosti pa sve do samospoznaje i ispunjenja u odraslom dobu.

## Objava 
### Marketing 
Filmski poster oslikava trodijelnu strukturu filma tako što stapa sva tri glumca koji tumače Chirona u jedno lice. Producenti nisu dodatno reklamirali film; interesovanje za film raslo je samo po sebi do *Oscara*, mada su ga podstakle recenzije kritičara.

Dan nakon *Oscara*, 27. februara, Calvin Klein objavio je reklamnu kampanju za donje rublje u kojoj su učestvovala četiri glumca iz filma. Kineska usluga video streaminga sa sjedišnjem u Pekingu iQiyi objavila je 7. marta da je stekla prava da prikaže film u Kini. Film je također dostupan na DVD-u i na iTunesu. Također je prikazan 10. septembra 2016. na Filmskom festivalu u Torontu, 2. oktobra 2016. na Filmskom festivalu u New Yorku i 6. oktobra 2016. na Filmskom festivalu u Londonu. Prikazan je samo u nekim kinima 21. oktobra 2016. prije nego što se počelo sa širom distribucijom 18. novembra 2016. U potpunosti je objavljen u kinima u Ujedinjenom Kraljevstvu 17. februara 2016.

Film je prvobitno prikazan u četiri kina 21. oktobra 2016. i zabilježio je zaradu od 402.072 $ (prosječno 100.519 $ po kinu, što je najveća vrijednost 2016). Najveći broj kina koja su prikazivali film 18. novembra 2016 (kad je proširena distribucija) bio je 650, a taj se broj popeo na 1014 u februaru. Nakon *Oscara*, A24 je objavio da će se film prikazivati u 1564 kina. Narednog vikenda nakon dobijenog *Oscara* za najbolji film, film je zaradio 2.500.000 $, što je povećanje od 260% u odnosu na prethodnu sedmicu i ujedno najveća zarada od prvog prikazivanja u kinima. Također je zaradio više od prethodna dva pobjednika narednog vikenda nakon dobijenog *Oscara* (*Pod lupom* je zaradio 1.800.000 $, a *Birdman* 1.900.000 $).

Prema podacima od 19. marta 2017. film je zaradio 27.500.000 $ u SAD-u i Kanadi i 27.800.000 $ u drugim teritorijama, što je ukupno 55.500.000 $. Produkcijski budžet iznosio je 1.500.000 $. Na sajtu Metacritic film ima rezultat 99 od 100, zasnovan na 51 kritici, što ukazuje na "sveopće odobravanje". Film ima najveću ocjenu na obje stranice od svih filmova objavljenih 2016.

David Rooney iz *The Hollywood Reportera* napisao je pozitivnu recenziju nakon što je film premijerno prikazan na Filmskom festivalu u Tellurideu. Pohvalio je izvedbu glumaca i opisao je kinematografiju Jamesa Laxtona kao "tečnu i zavodljivu, obmanljivo blagu, i snimljenu s jakim saosjećanjem". Recenziju je završio rekavši da će film "[biti poput] bučnog akorda svim onima koji su se ikad mučili oko identiteta i onima koji su htjeli pronaći veze u usamljenom svijetu". U jednako pozitivnoj recenziji za *Time Out New York*, Joshua Rothkopf dao je filmu pet od pet zvjezdica, pohvalivši režisera i scenaristu Barryja Jenkinsa i napisavši da je ovaj film "bez sumnje razlog zašto idemo u kino: da razumijemo [lika], da se zbližimo i da, nadam se, osjetimo tuđu bol".

Brian Formo sa sajta Collider.com dao je ocjenu A− pohvalivši izvedbu glumaca i režiju, ali je dodao da je film "više ličan i važan nego što je dobar". Jake Cole iz *Slant Magazinea* isto tako je pohvalio glumu, ali je kritizirao scenarij i izjavio da "dobar dio filma djeluje staromodno". U recenziji za *The Verge* Tasha Robinson izrazila je negodovanje zbog izostavljenih detalja između tri dijela filma, ali je dodala da su "nezaboravni oni dijelovi koji su prikazani".

Na raspravi o filmu nakon premijere na Filmskom festivalu u Torontu, Justin Chang iz *Los Angeles Timesa* opisao je film kao "bolno romantičan i neuobičajeno mudar" dodavši da misli da je film rani kandidat za *Oscara*. Također je dodao sljedeće: "[Barry Jenkins] napravio je film koji tjera gledaoca da zanemari Chironov fizički izgled i površne označitelje identiteta, i da uđe među poznate stereotipove da bi ih rastavio iznutra ... *[Mjesečina]* ne govori mnogo. Ona govori sve."

U tekstu za *The London Review of Books* iz februara 2017. Michael Wood karakterizirao je film kao studiju naslijeđene međugeneracijske tragedije. Napisao je sljedeće: "[Pred kraj filma] ostaje za pogledati još 10 minuta pokojnog Ingmara Bergmana. Film nam nastavlja pokazivati Chironovo naočito, zagonetno lice. Tišina nam ništa ne govori već od nas traži da se sažalimo... Međutim, nije sve izgubljeno, jer dok zurimo u Chirona, možemo vidjeti nešto drugo: koliko sliči Juanu (očinskoj figuri). Znači li ovo da je Juan jednom bio Chiron ... Možda ne baš to, ali zadnji kadar filma prikazuje mladog Chirona kako sjedi na plaži ... kako gleda okean ... Njegove krupne oči nagovještavaju nam svu pustoš i obećavajuće karakteristike koje je Juan vidio na početku. Kad bismo ponovo počeli, bi li stvari bile drukčije?"

Za razliku od gornjeg odaziva, Melanie McDonagh iz *The Spectatora* opisala je film "dosadnim" i "potpuno besmislenim". Camilla Long iz *The Timesa* napisala je da je "priča ispričana bezbroj puta na bezbrojnim pozadinama" i da film nije "relevantan" pretežno "heteroseksualnoj, bijeloj i publici srednje klase". Long je primila kritike na Twitteru na račun svoje recenzije i optužena je da joj je napisani tekst homofobičan i rasističan. Catherine Shoard odbranila ju je rekavši da su "mišljenja kritičara subjektivna, i takva bi i trebala biti". David McAlmont rekao je da Longina recenzija "zapravo nije recenzija... [već je] razdražljiv odgovor drugim kritičarima".

### Spiskovi deset najboljih filmova 
*Mjesečina* se nalazi na raznim spiskovima koji rangiraju deset najboljih filmova 2016. Ispod je s lijeve strane prikazano na kojem je mjestu (od 1 do 10) na određenom spisku, a s desne strane ko je spisak sastavio i za koju publikaciju.

* 1&nbsp;– A. O. Scott i Stephen Holden, *The New York Times*
* 1&nbsp;– Kenneth Turan, *Los Angeles Times* (dijeli poziciju s *Manchesterom pored mora*)
* 1&nbsp;– Mark Olsen, *Los Angeles Times*
* 1&nbsp;– Stephanie Zacharek, *TIME*
* 1&nbsp;– Michael Phillips, *Chicago Tribune*
* 1&nbsp;– Alonso Duralde, *TheWrap*
* 1&nbsp;– Bob Mondello, *NPR*
* 1&nbsp;– Katie Rife, *The A.V. Club*
* 1&nbsp;– Jake Coyle, *Associated Press*
* 1&nbsp;– Kate Taylor, *The Globe and Mail*
* 1&nbsp;– Keith Phipps, *Uproxx*
* 1&nbsp;– Brian Tallerico, *RogerEbert.com*
* 1&nbsp;– Jen Yamato, *The Daily Beast*
* 1&nbsp;– Ty Burr, *The Boston Globe*
* 1&nbsp;– Alissa Wilkinson, *Vox*
* 1&nbsp;– Ann Hornaday, *The Washington Post*
* 1&nbsp;– David Ehrlich i Eric Kohn, *Indiewire*
* 2&nbsp;– Justin Chang, *Los Angeles Times*
* 2&nbsp;– Alison Willmore, *BuzzFeed*
* 2&nbsp;– A.A. Dowd, *The A.V. Club*
* 2&nbsp;– Richard Lawson, *Vanity Fair*
* 2&nbsp;– Peter Debruge, *Variety*
* 2&nbsp;– Christy Lemire, *RogerEbert.com*
* 3&nbsp;– Peter Travers, *Rolling Stone*
* 3&nbsp;– Richard Roeper, *Chicago Sun-Times*
* 3&nbsp;– Manohla Dargis, *The New York Times*
* 3&nbsp;– Matt Zoller Seitz, *RogerEbert.com*
* 3&nbsp;– Rene Rodriguez, *Miami Herald*
* 3&nbsp;– John Powers, *Vogue*
* 3&nbsp;– Peter Hartlaub, *San Francisco Chronicle*
* 4&nbsp;– Bill Goodykoontz, *The Arizona Republic*
* 4&nbsp;– Matt Singer, *ScreenCrush*
* 4&nbsp;– Lindsey Bahr, *Associated Press*
* 4&nbsp;– Noel Murray, *The A.V. Club*
* 4&nbsp;– Anne Thompson, *Indiewire*
* 5&nbsp;– Ignatiy Vishnevetsky, *The A.V. Club*
* 6&nbsp;– David Edelstein, *New York Magazine*
* 6&nbsp;– Glenn Kenny, *RogerEbert.com*
* 6&nbsp;– Christopher Orr, *The Atlantic*
* 7&nbsp;– Mick LaSalle, *San Francisco Chronicle*
* 7&nbsp;– Joshua Rothkopf, *Time Out New York*
* 7&nbsp;– Bilge Ebiri, *L.A. Weekly*
* 8&nbsp;– Amy Nicholson, *MTV*
* 9&nbsp;– Tasha Robinson, *The Verge*
* 9&nbsp;– James Berardinelli, *Reelviews*
* 10 najboljih (navedeno abecednim redom)&nbsp;– Joe Morgenstern, *The Wall Street Journal*
* 10 najboljih (navedeno abecednim redom)&nbsp;– Steven Rea, *Philadelphia Inquirer*
* 10 najboljih (navedeno abecednim redom, nije rangirano)&nbsp;–  Stephen Whitty, *The Star-Ledger*

### Nagrade 
Na 74. dodjeli *Zlatnog globusa* nominiran je u šest kategorija, što ga stavlja na drugo mjesto po broju nominacija. Osvojio je *Zlatnog globusa* za najbolji film – drama, a nominiran je u pet drugih kategorija: najbolji režiser (Barry Jenkins), najbolji sporedni glumac (Mahershala Ali), najbolja sporedna glumica (Naomie Harris), najbolji scenarij (Barry Jenkins) i najbolja originalna muzika (Nicholas Britell).

Nominiran je u četiri kategorije na 70. dodjeli nagrade BAFTA: najbolji film, najbolji glumac u sporednoj ulozi, najbolja glumica u sporednoj ulozi i najbolji originalni scenarij.

Na 89. dodjeli *Oscara* nominiran je u osam kategorija, što ga stavlja na drugo mjesto po broju nominacija. Osvojio je *Oscara* u sljedećim kategorijama: najbolji film, najbolji sporedni glumac i najbolji adaptirani scenarij, a, između ostalog, nominiran je i u sljedećim kategorijama: najbolja režija i najbolja sporedna glumica. Prilikom dodjele *Oscara* za najbolji film, voditelji Faye Dunaway i Warren Beatty pogrešno su proglasili film *La La Land* pobjednikom. Beatty je kasnije izjavio da su mu greškom dali duplikat koverte u kojoj se nalazio papirić s imenom dobitnice *Oscara* za najbolju glavnu žensku ulogu, koji je osvojila Emma Stone za ulogu Mie Dolan u filmu *La La Land* nekoliko minuta ranije. Kad su shvatili da je došlo do greške, producent *La La Landa* izašao je na pozornicu da *Mjesečinu* proglasi pobjednikom.

Budući da se scenarij filma zasniva na pozorišnom komadu koji prije ovog filma nije produciran niti objavljen, i budući da razne nagrade imaju različita pravila, scenarij nije tretiran na isti način na svim dodjelama nagrada. WGAA i BAFTA proglasili su ga originalnim scenarijem, a prema pravilima dodjele *Oscara* odlučeno je da tu jedino može biti nominiran kao adaptirani scenarij. Ovo je također prvi LGBT-film da osvoji *Oscara* za najbolji film.

## Reference 
## Vanjski linkovi 
* Službeni sajt 
* 
* 
* 
* 
* 

Kategorija:Afroamerički dramski filmovi
Kategorija:Američki dramski filmovi
Kategorija:Filmovi iz 2016.
Kategorija:Filmovi koji su dobili Oscar za najbolji adaptirani scenarij
Kategorija:Filmovi koji su dobili Oscar za najbolju sporednu mušku ulogu
Kategorija:Filmovi na engleskom jeziku
Kategorija:Filmovi o drogi
Kategorija:Filmovi o maltretiranju
Kategorija:Filmovi Plan B Entertainmenta
Kategorija:Filmovi s radnjom u Atlanti
Kategorija:Filmovi s radnjom u Miamiju
Kategorija:Filmovi zasnovani na predstavi
Kategorija:LGBTQ filmovi